proxectonos/corpus_dominio_legal_administrativo_tmp huggingface dataset:
RESOLUCIÓN do 19 de xullo de 2021 pola que se dá publicidade das axudas concedidas ao abeiro da Orde do 28 de abril de 2021 pola que se establecen as bases reguladoras para a concesión, en réxime de concorrencia competitiva, das axudas ás librarías de Galicia para a realización de actividades de difusión do libro e da lectura en 2021, e se procede á súa convocatoria para o devandito ano (código de procedemento CT224C).
Consellería de Cultura, Educación e Universidade — III. Outras disposicións — 27/07/2021

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no
Diario Oficial de Galicia
das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 13 da orde de convocatoria, a resolución definitiva publicarase no
Diario Oficial de Galicia
e na páxina web https://www.cultura.gal. Esta publicación substituirá a notificación persoal e producirá os mesmos efectos. Por todo isto,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 10.40.432A.770.2 do procedemento CT224C das axudas ás librarías de Galicia para a realización de actividades de difusión do libro e da lectura en 2021.
Santiago de Compostela, 19 de xullo de 2021
CORRECCIÓN DE ERROS. Resolución do 12 de xullo de 2021 pola que se publica o plan de estudos de máster universitario en Valoración, Xestión e Protección do Patrimonio Cultural.
Universidade de Vigo — III. Outras disposicións — 29/07/2021

Advertido erro na dita resolución, publicada no
Diario Oficial de Galicia
número 140, do venres 23 de xullo, cómpre facer a seguinte corrección:
Na páxina 37747, a continuación do sumario, suprímense os seguintes parágrafos:
«Para a obtención do título de máster universitario en Valoración, Xestión e Protección do Patrimonio Cultural, o alumnado deberá superar os 60 ECTS dos que consta o máster: 45 ECTS obrigatorios e, polo menos, 15 ECTS optativos de entre a totalidade de materias optativas do Módulo 3.
Resolución do 12 de xullo de 2021 pola que se publica o plan de estudos de máster universitario en Valoración, Xestión e Protección do Patrimonio Cultural.».
RESOLUCIÓN do 21 de xullo de 2021 pola que se dá publicidade dos convenios de colaboración subscritos no primeiro cuadrimestre do ano 2021.
Axencia Galega da Industria Forestal — III. Outras disposicións — 29/07/2021

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Primeiro. Darlle publicidade á relación dos convenios subscritos pola Axencia Galega da Industria Forestal no primeiro cuadrimestre do ano 2021, que se incorpora como anexo a esta resolución.
Santiago de Compostela, 21 de xullo de 2021
CORRECCIÓN DE ERROS. Resolución do 12 de xullo de 2021 pola que se publica o plan de estudos de máster universitario en Industria 4.0.
Universidade de Vigo — III. Outras disposicións — 29/07/2021

Advertido erro na dita resolución, publicada no
Diario Oficial de Galicia
número 140, do venres 23 de xullo, cómpre facer a seguinte corrección:
Na páxina 37750, a continuación do sumario, suprímense os seguintes parágrafos:
«Para a obtención do título de máster universitario en Industria 4.0, o alumnado deberá superar os 60 ECTS de que consta o máster: 54 ECTS obrigatorios e 6 ECTS optativos (cursarase 1 materia optativa de 3 ECTS en cada cuadrimestre).
Resolución do 12 de xullo de 2021 pola que se publica o plan de estudos de máster universitario en Industria 4.0».
RESOLUCIÓN do 15 de xullo do 2021 pola que se adxudican as axudas para o fomento da contratación de persoal tecnólogo para a realización de actividades de I+D+i nas empresas e organismos de investigación en Galicia (Programa Principia), convocadas pola Resolución do 1 de marzo de 2021 (Diario Oficial de Galicia número 50, do 15 de marzo).
Axencia Galega de Innovación — III. Outras disposicións — 29/07/2021

Mediante Resolución da Axencia Galega de Innovación do 1 de marzo de 2021 (DOG núm. 50, do 15 de marzo) convocáronse as subvencións para o fomento da contratación de persoal tecnólogo para a realización de actividades de I+D+i nas empresas e organismos de investigación en Galicia.
No seu artigo 18 regúlase a resolución e notificación destas axudas unha vez que a comisión de selección establecida no artigo 15 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 16.
Na súa virtude e atendendo á proposta elaborada na sesión do 2 de xullo de 2021 pola comisión de selección establecida no artigo 15 das bases da Resolución do 1 de marzo de 2021, esta Axencia Galega de Innovación,
1. Conceder as axudas para o fomento da contratación de persoal tecnólogo para a realización de actividades de I+D+i nas empresas e organismos de investigación en Galicia que figuran como anexo I a esta resolución.
2. Elaborar unha listaxe de agarda para as entidades relacionadas no anexo II cos restantes contratos solicitados segundo a orde establecida na convocatoria, de xeito que en primeiro lugar figuren por orde decrecente de puntuación os contratos solicitados que aínda non foron seleccionados para acceder a financiamento e, en segundo lugar, os restantes contratos solicitados por aquelas entidades que teñan pedido máis dunha contratación, tendo en conta que a convocatoria non establece unha puntuación mínima para ser beneficiario desta axuda.
3. O importe total das axudas concedidas é 1.174.000 euros, con cargo ás aplicacións orzamentarias que se recollen no seguinte cadro:
4. Estas axudas están financiadas con cargo a fondos propios libres da Comunidade Autónoma de Galicia.
5. O pagamento destas axudas realizarase conforme o establecido no artigo 24 da resolución de convocatoria.
6. Para a xustificación da subvención deberá presentarse a documentación indicada no dito artigo 24 da resolución de convocatoria no prazo establecido no seu punto 1.
7. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da publicación desta resolución no
Diario Oficial de Galicia
, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 15 de xullo do 2021
CORRECCIÓN DE ERROS. Resolución do 29 de xuño de 2021 pola que se dá publicidade do Acordo do Consello de Dirección que aproba as bases reguladoras das axudas a proxectos de dixitalización para facer fronte á situación provocada pola COVID-19 (programa Cheques dixitalización COVID-19), susceptibles de ser financiadas no marco do eixe REACT-UE do programa operativo Feder Galicia 2014-2020, como parte da resposta da Unión Europea á pandemia da COVID-19, e se convocan en réxime de concorrencia non competitiva (código de procedemento IG300E).
Instituto Galego de Promoción Económica — III. Outras disposicións — 26/07/2021

Advertido un erro na referida resolución, publicada no
Diario Oficial de Galicia
número 130, do 9 de xullo de 2021, procede facer a seguinte corrección:
Na páxina 35131, no artigo 6.1, onde di: «1. O período de execución dos investimentos subvencionables denomínase prazo de execución do proxecto e abranguerá desde o día seguinte ao peche da convocatoria anterior (1 de outubro de 2020) ata a data máxima de execución establecida na resolución de convocatoria, 15 de novembro de 2021. Calquera gasto realizado fóra deste período non será subvencionable.», debe dicir: «1. O período de execución dos investimentos subvencionables denomínase prazo de execución do proxecto e abranguerá desde o día seguinte ao do peche da convocatoria anterior (16 de decembro de 2020) ata a data máxima de execución establecida na resolución de convocatoria, 15 de novembro de 2021. Calquera gasto realizado fóra deste período non será subvencionable.».
RESOLUCIÓN do 12 de xullo de 2021 pola que se publica o plan de estudos do máster universitario en Dirección e Innovación da Cadea de Subministración.
Universidade de Vigo — III. Outras disposicións — 26/07/2021

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 1 de setembro de 2020 (publicado no
Boletín Oficial del Estado
do 17 de setembro, pola Resolución do secretario xeral de universidades, do 3 de setembro de 2020).
Esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de máster universitario en Dirección e Innovación da Cadea de Subministración pola Universidade de Vigo.
Vigo, 12 de xullo de 2021
Código RUCT: 4317228.
Rama de coñecemento: Enxeñaría e Arquitectura.
Universidades participantes: Universidade de Vigo.
Cadro 1. Distribución de créditos ECTS segundo o tipo de materia.
Cadro 2. Contido do plan de estudos.
Para a obtención do título de máster universitario en Dirección e Innovación da Cadea de Subministración, o alumnado deberá superar os 60 ECTS de que consta o máster.
EXTRACTO da Orde do 14 de xullo de 2021 pola que se establecen as bases reguladoras do Plan Galicia emprega de incentivos á contratación e á formación na empresa ordinaria, e se realiza a súa convocatoria para o ano 2021, programa II: Emprego con apoio (código de procedemento TR342A).
Consellería de Emprego e Igualdade — III. Outras disposicións — 26/07/2021

BDNS (Identif.): 576220.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser entidades beneficiarias dos incentivos previstos neste programa as persoas empregadoras e as empresas, calquera que sexa a forma xurídica que adopten, incluídas as persoas autónomas, que contraten traballadoras ou traballadores por conta allea para prestar servizos en centros de traballo radicados na Comunidade Autónoma de Galicia, de acordo cos requisitos e condicións que se establecen nesta orde.
As empresas que teñan cincuenta ou máis persoas traballadoras deberán cumprir a cota de reserva para persoas con discapacidade, conforme se dea ocupación, polo menos, ao 2% de traballadores e traballadoras con discapacidade sobre o total das persoas traballadoras ou, no seu defecto, as medidas de carácter excepcional establecidas no artigo 42 do texto refundido da Lei xeral de dereitos das persoas con discapacidade e da súa inclusión social, aprobado polo Real decreto lexislativo 1/2013, do 29 de novembro, e reguladas no Real decreto 364/2005, do 8 de abril (BOE núm. 94, do 20 de abril).
Segundo.
Obxecto
Este programa ten como obxecto subvencionar as entidades promotoras de proxectos de emprego con apoio para financiar os custos laborais e da Seguridade Social derivados da contratación dos preparadores e das preparadoras laborais que leven a cabo as accións de emprego con apoio.
Trátase de favorecer a integración laboral das persoas con discapacidade ou en situación ou risco de exclusión social con especiais dificultades para a súa inserción laboral, favorecendo a súa integración en empresas con centros de traballo na Comunidade Autónoma de Galicia mediante a implementación de accións de emprego con apoio.
Terceiro.
Bases reguladoras
Orde do 14 de xullo de 2021 pola que se establecen as bases reguladoras do Plan Galicia emprega de incentivos á contratación e á formación na empresa ordinaria, e se realiza a súa convocatoria para o ano 2021, programa II: Emprego con apoio (código de procedemento TR342A).
Cuarto.
Importe
Para a concesión destas axudas destínanse cincocentos mil euros (500.000 €).
Quinta.
Prazo de presentación de solicitudes
O prazo de presentación de solicitudes comezará ao día seguinte ao da publicación desta orde e rematará o 30 de setembro de 2021.
Santiago de Compostela, 14 de xullo de 2021
RESOLUCIÓN do 12 de xullo de 2021 pola que se publica o plan de estudos do máster universitario en Deseño e Dirección Creativa en Moda.
Universidade de Vigo — III. Outras disposicións — 26/07/2021

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 29 de setembro de 2017 (publicado no
Boletín Oficial del Estado
de 24 de outubro, pola Resolución do secretario xeral de universidades, do 13 de outubro de 2017).
Esta reitoría, de conformidade co disposto no artigo 35.4 da Lei orgánica 6/2001, de Universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de máster universitario en Deseño e Dirección Creativa en Moda pola Universidade de Vigo.
Vigo, 12 de xullo de 2021
Código RUCT: 4315758.
Rama de coñecemento: Artes e Humanidades.
Universidades participantes: Universidade de Vigo.
Cadro 1. Distribución de créditos ECTS segundo o tipo de materia.
Cadro 2. Contido do plan de estudos.
Para a obtención do título de máster universitario en Deseño e Dirección Creativa en Moda, o alumnado deberá superar os 120 ECTS de que consta o máster.
EXTRACTO da Orde do 16 de xullo de 2021 pola que se regula o procedemento para o recoñecemento a adegas do dereito a préstamos de campaña no ano 2021 garantidos polo instrumento financeiro de xestión centralizada Feader 2014-2020, no marco do Programa de desenvolvemento rural de Galicia 2014-2020, cofinanciado polo Fondo Europeo Agrícola de Desenvolvemento Rural (Feader) (código de procedemento MR364A).
Consellería do Medio Rural — III. Outras disposicións — 30/07/2021

BDNS (Identif.): 576921.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
Poderán acollerse a estas axudas as pemes agroalimentarias que sexan titulares de adegas de elaboración de viño acollido ás denominacións de orixe e indicacións xeográficas protexidas vitivinícolas galegas.
Segundo.
Obxecto
Esta orde ten por obxecto regular o procedemento para o recoñecemento do dereito á subscrición de préstamos de campaña a adegas de elaboración de viño na campaña 2021, garantidos polo instrumento financeiro de xestión centralizada Feader 2014-2020, no marco do Programa de desenvolvemento rural de Galicia 2014-2020.
Terceiro.
Bases reguladoras
Orde do 16 de xullo de 2021 pola que se regula o procedemento para o recoñecemento a adegas do dereito a préstamos de campaña no ano 2021 garantidos polo instrumento financeiro de xestión centralizada Feader 2014-2020, no marco do Programa de desenvolvemento rural de Galicia 2014-2020, cofinanciado polo Fondo Europeo Agrícola de Desenvolvemento Rural (Feader) (código de procedemento MR364A).
Cuarto.
Importe
As contribucións da Consellería do Medio Rural para custear as garantías destes préstamos financiaranse con cargo ao orzamento xeral da Comunidade Autónoma de Galicia para o ano 2021 cunha dotación de 4.500.000 €, así como cos remanentes da dotación da convocatoria do ano 2020 non utilizados.
Quinto.
Prazo de presentación de solicitudes
O prazo de presentación de solicitudes para esta convocatoria remata o día 15 de outubro de 2021.
Santiago de Compostela, 16 de xullo de 2021
RESOLUCIÓN do 29 de xullo de 2021 pola que se ordena a publicación do Acordo do Consello da Xunta de Galicia do 29 de xullo de 2021, polo que se aproba a modificación da relación de postos de traballo da Vicepresidencia Primeira e Consellería de Presidencia, Xustiza e Turismo.
Consellería de Facenda e Administración Pública — III. Outras disposicións — 30/07/2021

A aprobación da modificación da relación de postos de traballo da Vicepresidencia Primeira e Consellería de Presidencia, Xustiza e Turismo xustifícase polas razóns indicadas no punto primeiro do acordo.
En consecuencia, por proposta da Vicepresidencia Primeira e Consellería de Presidencia, Xustiza e Turismo e unha vez consultadas as organizacións sindicais presentes na Mesa de Negociación correspondente da Comunidade Autónoma e a Comisión de Persoal, o Consello da Xunta de Galicia, na súa reunión do 29 de xullo de 2021, adoptou o seguinte
Primeiro. Aprobar a modificación da relación de postos de traballo da Vicepresidencia Primeira e Consellería de Presidencia, Xustiza e Turismo nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 29 de xullo de 2021, relativo á aprobación da modificación da relación de postos de traballo da Vicepresidencia Primeira e Consellería de Presidencia, Xustiza e Turismo, coa finalidade de cumprir tal acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 29 de xullo de 2021
RESOLUCIÓN do 22 de xullo de 2021, da Dirección Xeral da Función Pública, pola que se anuncia a exposición das listaxes provisionais de axudas aprobadas e denegadas consonte os criterios de repartición do fondo de acción social do exercicio económico 2020, relativos á axuda para a atención de persoas con discapacidade para o persoal da Administración da Xunta de Galicia.
Consellería de Facenda e Administración Pública — III. Outras disposicións — 30/07/2021

De conformidade co establecido na norma 8.3 dos criterios de repartición do fondo de acción social para o exercicio económico do ano 2020, relativos á axuda para a atención de persoas con discapacidade, aprobados polo Consello da Xunta de Galicia do 7 de maio de 2021 e publicados pola Resolución da Dirección Xeral da Función Pública do 10 de maio de 2021 (DOG número 92, do 18 de maio) o anuncio de exposición das listaxes provisionais de admitidos e excluídos publicarase no
Diario Oficial de Galicia.
Dado que nas listaxes preceptivas figuran datos de carácter identificativo, de características persoais, económicos ou de saúde protexidos pola Lei orgánica 15/1995, do 13 de decembro, de protección de datos de carácter persoal, cuxa publicación pode lesionar o dereito constitucional á intimidade dos/das solicitantes ou dos/das causantes das axudas, cómpre realizar a publicación coas limitacións e reservas establecidas no artigo 46 da Lei 39/2015, do 1 de outubro, do procedemento administrativo común das administracións públicas.
Dando cumprimento ao prescrito, esta dirección xeral
Primeiro. Facer públicas as listaxes provisionais das axudas aprobadas e denegadas dos criterios de repartición do fondo de acción social do exercicio económico 2020 relativos á axuda para a atención de persoas con discapacidade na páxina web da Dirección Xeral da Función Pública http://funcionpublica.xunta.es/?q=FAS
Para o coñecemento íntegro do acto os solicitantes deberán introducir nos espazos habilitados para o efecto o NIF e o código de impresión da súa solicitude.
Segundo. Contra a resolución provisional dos expedientes os/as interesados/as poderán presentar reclamación e, de ser o caso, emendar os defectos causantes da exclusión provisional, no prazo de dez días hábiles que se contarán desde o día seguinte ao da publicación desta resolución no
Diario Oficial de Galicia
, en calquera dos rexistros públicos, oficinas de Correos e demais lugares establecidos no artigo 16.4 da dita Lei 39/2015, do 1 de outubro, do procedemento administrativo común das administracións públicas.
As reclamacións e achega de documentos deberán dirixirse ao director xeral da Función Pública da Consellería de Facenda, no Edificio Administrativo San Caetano, número 1, piso 2º, 15770 Santiago de Compostela.
Santiago de Compostela, 22 de xullo de 2021
CORRECCIÓN DE ERROS. Orde do 7 de xuño de 2021 pola que se aproban as táboas de avaliación documental de determinadas series documentais do patrimonio documental de Galicia e se dispón a súa publicación no Diario Oficial de Galicia.
Consellería de Cultura, Educación e Universidade — III. Outras disposicións — 28/07/2021

Advertidos erros na dita orde, publicada no Diario Oficial de Galicia número 116, do 21 de xuño de 2021, cómpre facer as seguintes correccións:
No anexo I, na táboa 0055, na páxina 31051, onde di: «Acceso restrinxido: os documentos que conteñen datos persoais que poidan afectar a seguridade, honra, saúde, intimidade ou imaxe das persoas e, en todo caso, os supostos de violencia de xénero, poderán ser obxecto de consulta pública se media consentimento das persoas afectadas, ou logo de que transcorran 25 anos desde a súa morte ou, se non se coñece a data do pasamento, 50 anos desde a produción do documento», debe dicir: «Acceso restrinxido: 30 anos. Os documentos que conteñen datos persoais que poidan afectar a seguridade, honra, saúde, intimidade ou imaxe das persoas e, en todo caso, os supostos de violencia de xénero, poderán ser obxecto de consulta pública se media consentimento das persoas afectadas, ou logo de que transcorran 25 anos desde a súa morte ou, se non se coñece a data do pasamento, 50 anos desde a produción do documento».
E na táboa 0057, nas páxinas 31051 e 31052, onde di: «Acceso restrinxido: os documentos que conteñen datos persoais que poidan afectar a seguridade, honra, saúde, intimidade ou imaxe das persoas e, en todo caso, os supostos de violencia de xénero, poderán ser obxecto de consulta pública se media consentimento das persoas afectadas, ou logo de que transcorran 25 anos desde a súa morte ou, se non se coñece a data do pasamento, 50 anos desde a produción do documento», debe dicir: «Acceso restrinxido: 30 anos. Os documentos que conteñen datos persoais que poidan afectar a seguridade, honra, saúde, intimidade ou imaxe das persoas e, en todo caso, os supostos de violencia de xénero, poderán ser obxecto de consulta pública se media consentimento das persoas afectadas, ou logo de que transcorran 25 anos desde a súa morte ou, se non se coñece a data do pasamento, 50 anos desde a produción do documento».
EXTRACTO da Orde do 16 de xullo de 2021 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen ánimo de lucro para a dinamización dos centros comerciais abertos e prazas de abastos de Galicia, e se procede á súa convocatoria (código de procedemento CO300A).
Vicepresidencia segunda e Consellería de Economía, Empresa e Innovación — III. Outras disposicións — 28/07/2021

BDNS (Identif.): 576296.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
As asociacións de vendedores das prazas de abastos, sen fins de lucro, que estean legalmente constituídas e cuxo ámbito de actuación se desenvolva na Comunidade Autónoma de Galicia.
As agrupacións de persoas físicas e xurídicas, comunidades de bens ou calquera outro tipo de unidade económica, constituídas só para os efectos de compartir a unidade xerencial prevista nos puntos 4.1.1.f) e 3.1.2.f) do artigo 1 e cuxo ámbito de actuación se desenvolva na Comunidade Autónoma de Galicia.
As asociacións de comerciantes de carácter territorial, sen ánimo de lucro, que estean legalmente constituídas e cuxo ámbito de actuación se desenvolva na Comunidade Autónoma de Galicia, que leven a cabo proxectos de interese e transcendencia en centros comerciais abertos.
Segundo.
Obxecto
Subvencións ás asociacións de comerciantes sen fins de lucro para a dinamización e revitalización dos centros comerciais abertos e prazas de abastos de Galicia.
Terceiro.
Bases reguladoras
Publícanse conxuntamente coa convocatoria.
Cuarto.
Importe
Destínase un total de 2.250.000 euros na aplicación orzamentaria 06.03.751A.781.1.
Quinto.
Prazo de presentación de solicitudes
Un mes que se contará a partir do día seguinte ao da publicación desta orde no
Diario Oficial de Galicia
.
Santiago de Compostela, 16 de xullo de 2021
RESOLUCIÓN do 13 de xullo de 2021, da Dirección Xeral de Planificación Enerxética e Recursos Naturais, pola que se dá publicidade dos beneficiarios das axudas concedidas ao abeiro da Orde do 18 de decembro de 2020 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2021 (código de procedemento IN519B).
Vicepresidencia segunda e Consellería de Economía, Empresa e Innovación — III. Outras disposicións — 26/07/2021

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, e no artigo 9 do anexo I da Orde do 18 de decembro de 2020 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2021 (IN519B), por medio desta resolución publícase o extracto das axudas outorgadas pola Vicepresidencia Segunda e Consellería de Economía, Empresa e Innovación ao abeiro da dita orde.
a) Norma reguladora da convocatoria: Orde do 18 de decembro de 2020 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2021 (IN519B).
b) Aplicación orzamentaria: 06.02.732-A 760.0.
c) Crédito orzamentario: 4.127.861,62 euros. Pola Orde do 29 de xuño de 2021 (DOG núm. 127, do 6 de xullo) modificouse o artigo 2 da parte dispositiva da Orde do 18 de decembro de 2020, no referente ao crédito orzamentario destinado, que se incrementou en 1.827.861,62 €.
d) Destinatarios: concellos da Comunidade Autónoma de Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas. A lista inclúe beneficiarios que renunciaron á subvención.
Santiago de Compostela, 13 de xullo de 2021
RESOLUCIÓN do 25 de marzo de 2021 pola que se dá publicidade da encomenda do Servizo Galego de Saúde á Axencia Galega de Infraestruturas para a xestión das actuacións para a adxudicación e execución do contrato de servizo de redacción do documento para tramitación urbanística, anteproxecto, proxecto básico, de execución, de expropiación por taxación conxunta, dirección facultativa da obra e control de vixilancia do novo Complexo Hospitalario Universitario da Coruña.
Consellería de Sanidade — III. Outras disposicións — 31/03/2021

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade da seguinte encomenda coas seguintes características:
– Resolución do 17 de marzo de 2021, do conselleiro de Sanidade, pola que se lle encomenda á Axencia Galega de Infraestruturas a xestión das actuacións para a adxudicación e execución do contrato de servizo de redacción do documento para tramitación urbanística, anteproxecto, proxecto básico, de execución, de expropiación por taxación conxunta, dirección facultativa da obra e control de vixilancia do novo Complexo Hospitalario Universitario da Coruña.
– Actividade: a Axencia Galega de Infraestruturas asumirá a execución da xestión das actuacións para a adxudicación e execución do contrato de servizo de redacción do documento para tramitación urbanística, anteproxecto, proxecto básico, de execución, de expropiación por taxación conxunta, dirección facultativa da obra e control de vixilancia do novo Complexo Hospitalario Universitario da Coruña.
– Natureza e alcance da xestión encomendada: a encarga ten natureza de encomenda intersubxectiva a medio propio, segundo o disposto no artigo 13.1 da Lei 14/2013, do 26 de decembro, de racionalización do sector público autonómico, e nos artigos 9 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia.
– Financiamento: a realización das actividades e/ou actos e negocios xurídicos necesarios para a execución desta encomenda de xestión por parte da Axencia Galega de Infraestruturas efectuarase a título gratuíto, sen que exista retribución ou tarifa.
– Prazo de vixencia: a eficacia da encomenda para a xestión das actuacións para a execución do contrato de servizo estenderase desde o día seguinte ao da súa sinatura ata a data de finalización do prazo de garantía daquel.
Santiago de Compostela, 25 de marzo de 2021
EXTRACTO da Resolución do 26 de maio de 2021 pola que se amplía o crédito dispoñible para o exercicio 2021 das bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020 (código de procedemento IG408A).
Instituto Galego de Promoción Económica — III. Outras disposicións — 04/06/2021

BDNS (Identif.): 415999.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Ampliación do crédito orzamentario
Amplíase en 1.600.000 €, no exercicio 2021, o crédito dispoñible das bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, que queda establecido do seguinte xeito:
Partida orzamentaria 06.A1-741A-7701: 4.250.000 € con cargo ao ano 2020.
Partida orzamentaria 06.A1-741A-7701: 3.850.000 € con cargo ao ano 2021.
Santiago de Compostela, 26 de maio de 2021
EXTRACTO da Orde do 20 de maio de 2021 pola que se establecen as bases reguladoras do IV Premio CGAC de investigación e ensaio sobre arte contemporánea, e se convoca para o ano 2021 (código de procedemento CT143A).
Consellería de Cultura, Educación e Universidade — III. Outras disposicións — 04/06/2021

BDNS (Identif.): 567614.
De conformidade co previsto nos artigos 17.3 b) e 20.8 a) da Lei 38/2003, do 11 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans).
Primeiro.
Beneficiarias
Pode participar no Premio CGAC de investigación e ensaio sobre arte contemporánea, calquera persoa física, maior de idade, que presente un texto inédito en galego, relacionado con labores de investigación e produción de pensamento en arte contemporánea.
Segundo.
Obxecto e finalidade
Tendo en conta a escaseza actual de canles especializadas en Galicia para publicar textos sobre arte contemporánea, o Premio CGAC de investigación e ensaio sobre arte contemporánea, ten por obxecto contribuír á investigación e produción de pensamento en arte contemporánea a través da presentación de traballos que sexan inéditos e redactados en lingua galega.
Terceiro.
Bases reguladoras
Orde do 20 maio de 2021 pola que se establecen as bases reguladoras do IV Premio CGAC de investigación e ensaio sobre arte contemporánea, e se convoca para o ano 2020 (código de procedemento CT143A) (http://cgac.xunta.gal/).
Cuarto.
Contía
Outorgarase un só premio por un importe de tres mil euros (3.000,00 €).
Quinto.
Prazo de presentación de solicitudes
O prazo de presentación de solicitudes finaliza o 30 de setembro de 2021. Con todo, se o período de presentación resulta inferior a un mes, as solicitudes poderán presentarse no prazo dun mes para partir do día seguinte ao da publicación da orde de convocatoria no
Diario Oficial de Galicia
.
Santiago de Compostela, 20 de maio de 2021
RESOLUCIÓN do 27 de maio de 2021 pola que se dá publicidade dos beneficiarios das axudas concedidas ao abeiro da Orde do 5 de marzo de 2021 (Diario Oficial de Galicia número 45, do 8 de marzo), pola que se establecen as bases reguladoras e se convocan subvencións, en réxime de concorrencia non competitiva, destinadas á creación ou mellora de infraestruturas nos concellos de Galicia con poboación inferior a 20.000 habitantes, para o ano 2021 (código de procedemento MT300A).
Consellería de Medio Ambiente, Territorio e Vivenda — III. Outras disposicións — 04/06/2021

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, por medio desta resolución, publícanse as axudas outorgadas pola Consellería de Medio Ambiente, Territorio e Vivenda ao abeiro da Orde do 5 de marzo de 2021 (DOG núm. 45, do 8 de marzo), pola que se establecen as bases reguladoras e se convocan subvencións, en réxime de concorrencia non competitiva, destinadas á creación ou mellora de infraestruturas nos concellos de Galicia con poboación inferior a 20.000 habitantes, para o ano 2021 (código de procedemento MT300A).
a) Norma reguladora da convocatoria: Orde do 5 de marzo de 2021 (DOG núm. 45, do 8 de marzo), pola que se establecen as bases reguladoras e se convocan subvencións, en réxime de concorrencia non competitiva, destinadas á creación ou mellora de infraestruturas nos concellos de Galicia con poboación inferior a 20.000 habitantes, para o ano 2021 (código de procedemento MT300A).
b) Aplicación orzamentaria: 2021 08 04 521A 7620.
c) Crédito orzamentario: 2.303.664,34 €, distribuídos nas seguintes anualidades:
2021: 1.357.232,67 € (58,92 % respecto do orzamento total da orde).
2022: 946.431,67 € (41,08 % respecto do orzamento total da orde).
d) Destinatarios: concellos da Comunidade Autónoma de Galicia con poboación inferior a 20.000 habitantes.
e) Finalidade: creación e mellora de infraestruturas.
f) Beneficiarios e importe das axudas:
Santiago de Compostela, 27 de maio de 2021
EXTRACTO da Orde do 25 de maio de 2021 pola que se convocan os premios extraordinarios de educación secundaria obrigatoria ao rendemento académico correspondentes ao curso 2020/21 (código de procedemento ED311D).
Consellería de Cultura, Educación e Universidade — III. Outras disposicións — 04/06/2021

BDNS (Identif.): 567420.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Alumnado que cursase durante o ano académico 2020/21 cuarto curso de educación secundaria obrigatoria no réxime ordinario en calquera dos centros da Comunidade Autónoma de Galicia, que estea proposto polo equipo docente para a expedición do título de graduado en educación secundaria e obtivese no conxunto dos catro cursos de educación secundaria obrigatoria unha nota media igual ou superior a 9,00 puntos.
Segundo. Obxecto
Convocar, na Comunidade Autónoma de Galicia, os premios extraordinarios de educación secundaria obrigatoria ao rendemento académico (código de procedemento ED311D) correspondentes ao curso 2020/21. Esta convocatoria, en réxime de concorrencia competitiva, está dirixida ao alumnado que destacase polo seu rendemento académico na etapa de educación secundaria obrigatoria.
Terceiro. Bases reguladoras
Orde ECD/1611/2015, do 29 de xullo (BOE núm. 183, do 1 de agosto), pola que se crean e regulan os premios nacionais ao rendemento académico do alumnado de educación secundaria obrigatoria e de ensinanzas artísticas profesionais nos ámbitos de música, danza e artes plásticas e deseño.
Cuarto. Importe
Vinte premios extraordinarios cunha dotación global de 16.000 €. Cada premio estará dotado con 800 €.
Quinto. Prazo de presentación de solicitudes
O prazo de presentación de solicitudes será dun mes; comezará o día 7 de xuño de 2021 e rematará o día 6 de xullo de 2021.
Santiago de Compostela, 25 de maio de 2021
RESOLUCIÓN do 27 de maio de 2021, da Secretaría Xeral de Educación e Formación Profesional, pola que se regula a xestión de probas de nivel lingüístico para o alumnado dos centros públicos dependentes desta consellería non pertencentes á Rede de Centros Plurilingües.
Consellería de Cultura, Educación e Universidade — III. Outras disposicións — 04/06/2021

Co obxecto de facilitar a xestión de probas de nivel lingüístico para o alumnado dos centros públicos dependentes da Consellería de Cultura, Educación e Universidade non pertencentes á Rede de Centros Plurilingües, a Secretaría Xeral de Educación e Formación Profesional, resolve anunciar:
Primeiro
Que na páxina web da Consellería de Cultura, Educación e Universidade (www.edu.xunta.gal) estará dispoñible a regulación da xestión de probas de nivel lingüístico para o alumnado dos centros públicos dependentes da Consellería de Cultura, Educación e Universidade non pertencentes á Rede de Centros Plurilingües.
Segundo
Que o prazo de presentación de solicitudes será ata o 30 de xuño de 2021 e a partir do día seguinte ao da publicación deste anuncio no Diario Oficial de Galicia.
Terceiro
Que os centros que desexen participar nesta convocatoria deberán facer a correspondente solicitude en liña completando o formulario electrónico dispoñible na aplicación á que se accede no enlace http://www.edu.xunta.es/programaseducativos
Santiago de Compostela, 27 de maio de 2021
RESOLUCIÓN do 21 de maio de 2021 pola que se acorda publicar o orzamento da para o exercicio do ano 2021.
Universidade de Santiago de Compostela — III. Outras disposicións — 01/06/2021

O Consello Social da Universidade de Santiago de Compostela, na reunión que tivo lugar o día 7 de maio de 2021, de conformidade co disposto no artigo 20.1 da Lei orgánica 6/2001, do 21 de decembro (modificada pola Lei orgánica 4/2007, do 12 de abril), e o artigo 4.c) da Lei 1/2003, do 9 de maio, de consellos sociais do Sistema universitario de Galicia, acordou a aprobación do orzamento desta universidade para o exercicio do ano 2021.
Esta reitoría, consonte o disposto no artigo 81.2 da Lei orgánica 6/2001, resolve publicar no Diario Oficial de Galicia o devandito orzamento, que acada a contía inicial no estado de ingresos e gastos de 262.462.300 euros, segundo o detalle anexo.
O documento completo publícase na páxina web da Universidade de Santiago de Compostela: http://www.usc.es/gl/goberno/xerencia/info_economica.html
Santiago de Compostela, 21 de maio de 2021
RESOLUCIÓN do 26 de maio de 2021 pola que se amplía o crédito dispoñible para o exercicio 2021 das bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020 (código de procedemento IG408A).
Instituto Galego de Promoción Económica — III. Outras disposicións — 04/06/2021

No
Diario Oficial de Galicia
nº 184, do 26 de setembro de 2018, publicouse a Resolución do 17 de setembro de 2018, pola que se dá publicidade ao acordo do Consello de Dirección do Instituto Galego de Promoción Económica que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020 e se convocan en réxime de concorrencia non competitiva, que foi modificada pola Resolución do 6 de agosto de 2020 (DOG nº 166, do 18 de agosto).
No punto terceiro da Resolución do 17 de setembro de 2018 establecíase o crédito dispoñible da convocatoria por un importe de 6.500.000 € distribuídos do seguinte xeito: 500.000 € ano 2018, 3.000.000 € ano 2019 e 3.000.000 € ano 2020, así como a potestade da persoa titular da Dirección Xeral do Igape para amplialo logo de declarar a súa dispoñibilidade nos termos establecidos no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, mediante resolución publicada para o efecto.
Mediante a Resolución do 6 de agosto de 2020 fixouse no 13 de agosto de 2021 o prazo máximo de execución dos proxectos e no 13 de setembro de 2021 o prazo máximo para presentar a xustificación dos investimentos e, por conseguinte, redistribuíronse os créditos dispoñibles: 4.250.000 € con cargo ao ano 2020 e 2.250.000 € con cargo ao ano 2021.
O amplo número de solicitudes recibidas, así como a calidade destas, fixo insuficiente o crédito estimado para a convocatoria polo que, para posibilitar o apoio a un maior número de proxectos de investimento produtivo na Comunidade de Galicia, faise necesario incrementar o crédito orzamentario inicial en 1.600.000 €.
Na súa virtude, e de conformidade coas facultades que teño conferidas,
Artigo único
Amplíase en 1.600.000 €, no exercicio 2021, o crédito dispoñible das bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, que queda establecido do seguinte xeito:
Santiago de Compostela, 26 de maio de 2021
RESOLUCIÓN do 26 de maio de 2021, da Secretaría Xeral de Educación e Formación Profesional, pola que se publica o anuncio da resolución pola que se regulan os ciclos formativos plurilingües para o curso 2021/22.
Consellería de Cultura, Educación e Universidade — III. Outras disposicións — 04/06/2021

Co obxecto de estender o programa de plurilingüismo ás ensinanzas de formación profesional do sistema educativo para o curso 2021/22, a Secretaría Xeral de Educación e Formación Profesional resolve anunciar:
Primeiro
Que nas páxinas web da Consellería de Cultura, Educación e Universidade www.edu.xunta.gal e www.edu.xunta.es/fp estará dispoñible a regulación e a convocatoria de incorporación de centros para participar nos ciclos formativos plurilingües para o curso 2021/22.
Segundo
Que o prazo de presentación de solicitudes será desde o día seguinte ao da publicación deste anuncio no
Diario Oficial de Galicia
ata o 25 de xuño de 2021.
Terceiro
Que os centros deberán cubrir a solicitude que figura como anexo I da convocatoria e dirixila á Secretaría Xeral de Educación e Formación Profesional da Consellería de Cultura, Educación e Universidade.
Santiago de Compostela, 26 de maio de 2021
RESOLUCIÓN do 14 de maio de 2021 pola que se publica o plan de estudos de graduado ou graduada en Arquitectura Técnica pola Universidade da Coruña.
Universidade da Coruña — III. Outras disposicións — 01/06/2021

O grao en Arquitectura Técnica obtivo a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, e a autorización da Comunidade Autónoma de Galicia para a súa implantación. O carácter oficial do título e a súa inscrición no Rexistro de Universidades, Centros e Títulos (RUCT), estableceuse por Acordo do Consello de Ministros do 1 de setembro de 2020, publicado mediante Resolución da Secretaría Xeral de Universidades do 3 de setembro de 2020 no
Boletín Oficial del Estado
(BOE) do 17 de setembro.
Polo exposto, de conformidade co disposto no artigo 35.4 da Lei orgánica 6/2001, do 21 de decembro, de universidades, na redacción dada pola Lei orgánica 4/2007, do 12 de abril, resolvo:
Publicar o plan de estudos conducente á obtención do título de graduado ou graduada en Arquitectura Técnica pola Universidade da Coruña, que se estrutura segundo consta no anexo.
A Coruña, 14 de maio de 2021
Código RUCT: 2504053.
Plan de estudos que se inicia no curso 2020/2021.
O título de grao en Arquitectura Técnica habilita para o exercicio da profesión regulada de arquitecto técnico, de acordo co disposto na Orde ECI/3855/2007, do 27 de decembro, pola que se establecen os requisitos para a verificación dos títulos universitarios oficiais que habiliten para o exercicio desta profesión (BOE do 29 de decembro).
Estrutura das ensinanzas (Real decreto 1393/2007, anexo I, punto 5.1)
1. Rama de coñecemento á que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de disciplina:
3. Contido do plan de estudos.
3.1. Créditos de formación básica: distribución por materias e ramas de coñecemento.
3.2. Contido do plan de estudos por módulo e materia.
3.3. Contido do plan de estudos por curso académico.
Primeiro curso.
Segundo curso.
Terceiro curso.
Cuarto curso.
En 4º curso débense elixir 9 créditos optativos de entre os 27 ofertados.
En cada curso existe un equilibrio de créditos entre o 1º e o 2º cuadrimestre, tendo en conta que a distribución de créditos das disciplinas anuais así o permite.
4. Condicións de terminación.
O alumnado deberá superar 240 créditos ECTS, distribuídos como se indica no punto 2, para obter o título de graduado ou graduada en Arquitectura Técnica pola Universidade da Coruña.